Bilag 10 – Transformation

[Projektnavn]

[Måned + år]

 [**Vejledning til Kunden**

Vejledning til Kunden er angivet i skarpe parenteser og markeret med gult.

Dette standardbilag er et kategori B-bilag. Kategori B betyder, at standardbilaget er *delvist* færdiggjort, og i de fleste konkrete kontrakter skal færdiggøres af Kunden for at være dækkende for Kundens behov.

Standardkontrakten (se punkt 17.1), bilag 11 og dette standardbilag forudsætter, at det er Leverandøren, der har beskrevet behovet for at gennemføre Transformation som en integreret del af Transition Ind under hensyntagen til, hvorvidt Transformation er nødvendigt for, at Leverandøren kan opfylde Kontraktens formål, jf. punkt 1, og kravene til de Løbende Ydelser fra Transitionsdagen, herunder Servicemålene. Efter Transition Ind kan Kunden bestille Transformation, jf. også punkt 1, i dette standardbilag.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget skal afstemmes med udbuddets ud-budsbetingelser, der beskriver udbudsprocessen og rammerne for konkurrencen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal besvare de i dette Bilag 10 angivne krav i bilag 10.i ”Leverandørens løsningsbeskrivelse” med Leverandørens egen løsning på kravene.*

*Leverandøren skal desuden udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 10, Transformation i følgende punkter:*

* *Punkt 29.2 (Særligt om Transformation)*

*Vejledning til Leverandøren slettes inden kontraktunderskrift.]*

1. Indholdsfortegnelse

[1. Indledning 4](#_Toc517165030)

[2. Generelt 4](#_Toc517165031)

[3. Specifikke krav til Transformation der leveres som konsulentYdelser 5](#_Toc517165032)

[3.1 Analyse 5](#_Toc517165033)

[3.2 Specificering 5](#_Toc517165034)

[3.3 Implementering 6](#_Toc517165035)

[4. KRAVMATRICE 7](#_Toc517165036)

Underbilag

Bilag 10.i Leverandørens Løsningsbeskrivelse

# Indledning

Dette bilag indeholder Kundens krav til den Transformation, som Leverandøren skal levere.

Transformation har til formål, at:

* Optimere kapacitetsforbruget ved Systemets drift eller optimere allokering af de ressourcer, som er nødvendige for Systemets fejlfrie drift,
* forlænge levetiden for Systemerne,
* overdrage, herunder hjemtage, ansvaret for leveringen af Ydelser til Systemerne, og/eller udfase og nedlukke Systemerne, og/eller
* [Kunden kan indsætte yderligere]

Transformation, som ikke er en integreret del af Transition Ind, består i denne Kontrakt af følgende [tre] overordnede komponenter:

1. Analyse, jf. punkt 3.1 nedenfor
2. Specificering, jf. punkt 3.2 nedenfor
3. Implementering, jf. punkt 3.3 nedenfor
4. [Kunden kan indsætte yderligere]

Transformation, som ikke er en integreret del af Transition Ind, bestilles og leveres som Konsulentydelser i overensstemmelse med Bilag 17.b (Bestilling af Konsulentydelser), jf. Kontraktens punkt 29.2. Transformation, som er en del af Transition Ind, leveres som en integreret del af Transition Ind og er beskrevet i Bilag 11. Punkt 3 nedenfor omhandler derfor alene Transformation, som ikke er en integreret del af Transition Ind.

# Generelt

*Transformation*

Leverandøren skal enten som en integreret del af Transition ind eller på Kundens bestilling levere Transformation af Systemet og/eller Ydelserne.

Transformation, som ikke er en integreret del af Transition Ind, skal understøtte et eller flere af de i punkt 1 beskrevne formål samt det aftalte i den konkrete Bestillingsydelse, der omfatter Transformation.

*Det transformerede System*

Leverandøren skal levere Løbende Ydelser, Tværgående Ydelser og Bestillingsydelser til Systemet efter gennemført Transformation.

*Dokumentation*

Leverandøren skal levere Dokumentation for ændringer i Infrastrukturen fortaget i forbindelse med Transformation i henhold til bilag 13.

# Specifikke krav til Transformation der leveres som konsulentYdelser

## Analyse

*Analyse*

Leverandøren skal efter Kundens bestilling fortage analyser af Systemet, der forfølger formålet med Transformation, jf. punkt 1, samt det i den konkrete Bestillingsydelse specificerede, der omfatter Transformation.

Analyserne af de omfattede Systemer kan f.eks. bestå af dataanalyser, kapacitetsanalyser, performanceanalyser, dokumentationsopgaver i relation til Systemet, analyser af sammenhængen til Kundens øvrige it-miljø, og analyser af hvordan Systemet kan bringes til bedre at understøtte Kundens forretningsmæssige behov.

Analyser omfatter som udgangspunkt de dele af Systemet, som Leverandøren leverer Løbende Ydelser til. Analyser kan dog ligeledes omfatte anbefalinger til dele af Systemet eller til ydelsesområder, som er forbundet med Systemet, men som ligger uden for Leverandørens ansvarsområder i henhold til denne Kontrakt. Dette kan eksempelvis være tilfældet, hvor Leverandørens analyser af Infrastrukturen frembringer anbefalinger til forandringer i Applikationen, der i givet fald skal implementeres af Kundens Applikationsleverandør(er).

*Analysemetoder og -værktøjer*

Leverandøren skal levere Analyser, jf. K-4, ved anvendelse af de i bilag 10.i angivne analysemetoder og -værktøjer.

*[Leverandøren skal i Bilag 10.i (Leverandørens Løsningsbeskrivelse) beskrive, hvorledes kravet opfyldes.]*

*Til rådighed for tredjepart*

Leverandøren skal på Kundens anmodning stille analyser, jf. K-4, til rådighed for tredjepart, herunder Kundens Applikationsleverandør(er).

## Specificering

*Specificering*

Leverandøren skal på Kundens anmodning levere specificering af konkret Transformation af Systemet på baggrund af analyser, udarbejdet i henhold til punkt 3.1, eller i henhold til andre analyser, som Kunden leverer.

Specificeringerne skal udformes som konkrete tiltag, aktiviteter og planer, hvormed forbedringsforslagene i foreliggende analyser kan implementeres. Specificeringer skal endvidere udarbejdes i overensstemmelse med det i den konkrete Bestillingsydelse aftalte, der omfatter Transformation.

*Til rådighed for tredjepart*

Leverandøren skal på Kundens anmodning stille specificeringer, jf. K-7, til rådighed for tredjepart, herunder Kundens Applikationsleverandør(er).

## Implementering

*Implementering*

Leverandøren skal på Kundens anmodning implementere Transformation af Systemet som specificeret i henhold til punkt 3.2, eller i henhold til andre specifikationer leveret af Kunden.

*Bistå tredjepart*

Leverandøren skal på Kundens anmodning samarbejde med Kundens Øvrige Leverandører, herunder Applikationsleverandør(er), om Transformation af Systemet, herunder hvor Transformation har implikationer for både Infrastruktur og Applikation.

*Anerkendte og dokumenterede metoder til gennemførelse af Transformation*

Leverandøren skal anvende anerkendte, dokumenterede metoder til gennemførelse af Transformation.

# KRAVMATRICE

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

***[Vejledning til Leverandøren:***

*Leverandøren skal udfylde kravmatricen med angivelse af graden, hvormed kravene i dette bilag er opfyldt.]*

| Krav ID | Udbudsretlig kravrubricering | Opfyldelsesgrad(Helt /Opfyldes delvist /Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |
| K-4 |  |  |  |
| K-5 |  |  |  |
| K-6 |  |  |  |
| K-7 |  |  |  |
| K-8 |  |  |  |
| K-9 |  |  |  |
| K-10 |  |  |  |
| K-11 |  |  |  |

Bilag 10.i - Leverandørens løsningsbeskrivelse

[Projektnavn]

[Måned + år]

#

**1. LEVERANDØRENS LØSNINGSBESKRIVELSE**

***[Vejledning til Leverandøren:***

*Her bedes Leverandøren besvare de krav, som er forudsat besvaret i vejledning til Leverandøren til Bilag 10.]*

| Krav ID | Overskrift |
| --- | --- |
| K-5 | Analysemetoder- og værktøjer |
| Besvarelse*: [Leverandørens besvarelse]* |